Tot mai mulți turiști merg la mare, iar unii se simt pe litoral ca acasă, așa că nu se sinchisesc să parcheze chiar pe plajă.

Un telespectator Digi24 a surprins un șofer în timp ce încerca să treacă printre turiștii ce făceau plajă. Băgase mașina pe nisip, aproape de mare.

Dacă Poliția se va autosesiza, șoferul riscă o amendă de până la 20 de mii de lei pentru că a adus automobilul pe plaja sălbatică.

Plaja Vadu aparţine Biosferei Deltei Dunării, zonă în care nici camparea nu este permisă.

Dacă aţi filmat oameni care merită o lecţie de bun simţ, trimiteţi-ne exemple pe WhatsApp la numărul 0771.100.304, pe pagina de Facebook Digi24 sau pe adresa de e-mail redacţie@digi24.ro.